Source: http://www.oravskypodzamok.sk/uprava-systemu-vodneho-chladenia-eop-oznam/mid/392556/.html
Timestamp: 2019-05-20 15:41:44+00:00
Document Index: 1319473

Matched Legal Cases: ['§ 29', '§ 1', '§ 2', '§ 1', '§ 3', '§ 54', '§ 29', '§ 29', '§ 33']

> Archív - Úradná tabuľa > Úprava systému vodného chladenia EOP
Úprava systému vodného chladenia elektrických oblúkových pecí – upovedomenie o podkladoch rozhodnutia a možnosti sa k nim vyjadriť
Navrhovateľ, OFZ, a.s., Široká 381, 027 41 Oravský Podzámok (IČO 36 389 030), v zastúpení spoločnosti Projekt HTL, s.r.o., Pohraniční 27, 703 00 Ostrava-Vítkovice, Česká republika (IČO 25 865 145), doručil dňa 06. 08. 2018 Ministerstvu životného prostredia Slovenskej republiky, sekcii environmentálneho posudzovania a odpadového hospodárstva, odboru posudzovania vplyvov na životné prostredie (ďalej len „MŽP SR“) podľa § 29 ods. 1 písm. b) zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“) oznámenie o zmene navrhovanej činnosti „Úprava systému vodného chladenia elektrických oblúkových pecí“.
MŽP SR, ako ústredný orgán štátnej správy starostlivosti o životné prostredie podľa § 1 ods. 1 písm. a) a § 2 ods. 1 písm. c) zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, ako správny orgán podľa § 1 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) a ako príslušný orgán podľa § 3 písm. k) v spojení s § 54 ods. 2 písm. f) zákona, oznámilo, že dňom doručenia oznámenia o zmene navrhovanej činnosti navrhovateľom začalo zisťovacie konanie podľa § 29 zákona. MŽP SR podľa § 29 ods. 6 zákona zverejnilo oznámenie o zmene navrhovanej činnosti na svojom webovom sídle a zaslalo ho povoľujúcemu orgánu, dotknutým orgánom, rezortnému orgánu, dotknutej obci a vyzvalo na doručenie stanoviska v zákonom stanovenej lehote. Tieto stanoviská tvoria spolu s predloženým oznámením o zmene podklady pre vydanie rozhodnutia.
Podľa § 33 ods. 2 správneho poriadku oznamujeme, že účastníci konania a zúčastnené osoby majú možnosť sa pred vydaním rozhodnutia vyjadriť k jeho podkladu i k spôsobu jeho zistenia, prípadne navrhnúť jeho doplnenie. Za týmto účelom je do spisu možné nahliadnuť
(robiť z neho kópie, odpisy a výpisy) na MŽP SR, na adrese Námestie Ľudovíta Štúra 1, 812 35 Bratislava, v pracovných dňoch v čase od 09:00 do 15:00. Vyjadriť sa k podkladom rozhodnutia a navrhnúť jeho doplnenie možno do 5 pracovných dní od doručenia tohto upovedomenia.
1. PROJEKT HTL, s.r.o., Pohraniční 27, 703 00 Ostrava-Vítkovice, Česká republika
2. Obec Oravský Podzámok, Obecný úrad, č. 61, 027 41 Oravský Podzámok